ddrg/super_eurlex huggingface dataset:
Rettens kendelse af 2. december 2021 — FC mod EASO

(Sag T-303/21) (1)

(Annullationssøgsmål - personalesag - midlertidigt ansatte - disciplinærsag - anmodninger om udsættelse - indkaldelse til en høring for disciplinærrådet - udsættelse af datoen for høringen - ingen bebyrdende akt - klage indgivet eller søgsmål anlagt for tidligt - åbenbart afvisningsgrundlag)

(2022/C 95/51)

Processprog: græsk

Parter

Sagsøger: FC (ved advokat V. Christianos)

Sagsøgt: Den Europæiske Unions Asylagentur (EASO) (ved P. Eyckmans og M. Stamatopoulou, som befuldmægtigede, bistået af advokaterne T. Bontinck, A. Guillerme og L. Burguin)

Sagens genstand

Søgsmål anlagt i henhold til artikel 270 TEUF med påstand om annullation af den af formanden for disciplinærrådet ved EASO vedtagne akt den [fortroligt], hvorved høringen af sagsøgeren inden for rammerne af den disciplinære forfølgning, der er iværksat over for sagsøgeren, blev fastsat til den [fortroligt].

Konklusion

1) Sagen afvises.

2) FC bærer sine egne omkostninger og betaler de af Den Europæiske Unions Asylagentur (EASO) afholdte omkostninger.

(1) EUT C 289 af 19.7.2021.
C 73/68

Rettens kendelse af 26. november 2021 — Cepewa mod EUIPO — Out of the blue (Lieblingsmensch)

(Sag T-48/21) (1)

(2022/C 73/86)

Processprog: tysk

Formanden for Femte Afdeling har besluttet, at sagen skal slettes af registret.

(1) EUT C 88 af 15.3.2021.
C 73/68

Rettens kendelse af 26. november 2021 — Cepewa mod EUIPO — Out of the blue KG (LIEBLINGSMENSCH)

(Sag T-47/21) (1)

(2022/C 73/85)

Processprog: tysk

Formanden for Femte Afdeling har besluttet, at sagen skal slettes af registret.

(1) EUT C 88 af 15.3.2021.
Kendelse afsagt af Rettens præsident den 25. november 2021 — VP mod Cedefop

(Sag T-534/21 R)

(Særlige rettergangsformer - personalesag - midlertidigt ansatte - anmodning om foreløbige forholdsregler - afvisning)

(2022/C 37/46)

Processprog: engelsk

Parter

Sagsøger: VP (ved advokat L. Levi)

Sagsøgt: Det Europæiske Center for Udvikling af Erhvervsuddannelse (ved advokaterne T. Bontinck, A. Guillerme og T. Payan)

Sagens genstand

Søgsmål støttet på artikel 278 TEUF og 279 TEUF med påstand dels om udsættelse af gennemførelsen af afgørelsen truffet af Cedefops bestyrelse om at støtte den af Cedefops administrerende direktør foretagne konstatering af, at det var nødvendigt at genoprette stillingen som intern juridisk rådgiver og at indlede en udvælgelsesprocedure, dels om, at Cedefop pålægges at bevare en ledig stilling som midlertidigt ansat i lønklasse AD med henblik på at genansætte sagsøgeren i stillingen som juridisk rådgiver.

Konklusion

1) Anmodningen om foreløbige forholdsregler tages ikke til følge.
C 24/38

Rettens kendelse af 4. november 2021 — Stichting Comité N 65 Ondergronds Helvoirt mod EEA

(Sag T-5/21) (1)

(Annullationssøgsmål - miljø - direktiv 2008/50/EF - medlemsstaternes forpligtelse til at beskytte og forbedre luftkvaliteten - EEA’s afslag på at forelægge Domstolen et spørgsmål - forordning (EF) nr. 1367/2006 - anmodning om intern prøvelse - afvisning)

(2022/C 24/50)

Processprog: nederlandsk

Parter

Sagsøger: Stichting Comité N 65 Ondergronds Helvoirt (Helvoirt, Nederlandene) (ved advokat J. Gebruers)

Sagsøgt: Det Europæiske Miljøagentur (EEA) (ved O. Cornu, som befuldmægtiget, bistået af advokat B. Wägenbaur)

Sagens genstand

Søgsmål støttet på artikel 263 TEUF med påstand om annullation af den afgørelse, som EEA traf ved e-mail af 9. november 2020 om afslag på at forelægge Den Europæiske Unions Domstol spørgsmål vedrørende fortolkningen af en bestemmelse i Europa-Parlamentets og Rådets direktiv 2008/50/EF af 21. maj 2008 om luftkvaliteten og renere luft i Europa (EUT 2008, L 152, s. 1).

Konklusion

1) Sagen afvises.

2) Stichting Comité N 65 Ondergronds Helvoirt bærer sine egne omkostninger og betaler de af Det Europæiske Miljøagentur (EEA) afholdte omkostninger.

(1) EUT C 88 af 15.3.2021.
Kendelse afsagt af Rettens præsident den 29. oktober 2021 — Abenante m.fl. mod Parlamentet og Rådet

(Sag T-527/21 R)

(Særlige rettergangsformer - forordning (EU) 2021/953 - EU’s digitale covidcertifikat - anmodning om udsættelse af gennemførelse - ingen uopsættelighed)

(2022/C 2/54)

Processprog: italiensk

Parter

Sagsøgere: Stefania Abenante (Ferrare, Italien) og de 423 øvrige sagsøgere, hvis navne er anført i bilaget til kendelsen (ved advokat M. Sandri)

Sagsøgte: Europa-Parlamentet (ved L. Visaggio, J. Rodrigues og P. López-Carceller, som befuldmægtigede) og Rådet for Den Europæiske Union (ved M. Moore og S. Scarpa Ferraglio, som befuldmægtigede)

Sagens genstand

Anmodning indgivet på grundlag af artikel 278 TEUF og 279 TEUF om udsættelse af gennemførelsen af artikel 3, stk. 1, litra a) og b), i Europa-Parlamentets og Rådets forordning (EU) 2021/953 af 14. juni 2021 om en ramme for udstedelse, kontrol og accept af interoperable covid-19-vaccinations-, test- og restitutionscertifikater (EU’s digitale covidcertifikat) for at lette fri bevægelighed under covid-19-pandemien (EUT 2021, L 211, s. 1).

Konklusion

1) Anmodningen om foreløbige forholdsregler tages ikke til følge.
Rettens kendelse af 10. februar 2022 — TO mod EEA

(Sag T-434/21) (1)

(Personalesag - opfyldelse af en dom fra Retten - afgørelse, der ikke er anfægtet inden for fristerne - retskraft - eventualforpligtelse for ansættelsesmyndigheden i forbindelse med et forlig uden for Retten - tilbud om at indgå et forlig afvist af sagsøgeren - ingen bebyrdende akt - afvisning)

(2022/C 165/43)

Processprog: fransk

Parter

Sagsøger: TO (ved advokat É. Boigelot)

Sagsøgt: Det Europæiske Miljøagentur (EEA) (ved O. Cornu, som befuldmægtiget, bistået af advokat B. Wägenbaur)

Sagens genstand

Søgsmål støttet på artikel 270 TEUF med påstand for det første om annullation af afgørelsen af 21. september 2020, hvorved EEA dels afviste at efterkomme dommen af 11. juni 2019, TO mod EEA (T-462/17, ikke trykt i Sml., EU:T:2019:397), dels afslog sagsøgerens anmodninger af 16. september 2020, og for det andet om, at EEA tilpligtes at betale sagsøgeren de beløb, der svarer til opsigelsesgodtgørelse og bosættelsespenge med tillæg af renter fra den 22. september 2016, et beløb på 20 000 EUR i erstatning for den hævdede ikke-økonomiske skade, der er lidt som følge af udbredelsen af sagsøgerens personoplysninger til tredjemand, og et beløb på 20 000 EUR i erstatning for den hævdede ikke-økonomiske skade, der hævdes at være lidt som følge af afslaget på at fremsende den korrespondance, som blev udvekslet med sagsøgerens tidligere repræsentant, såvel før som efter afsigelsen af denne dom.

Konklusion

1) Sagen afvises.

2) TO bærer sine egne omkostninger og betaler de af Det Europæiske Miljøagentur (EEA) afholdte omkostninger.

(1) EUT C 349 af 30.8.2021.
Kendelse afsagt af Rettens præsident den 7. februar 2022 — Eurecna mod Kommissionen

(Sag T-739/21 R)

(Særlige rettergangsformer - offentlige tjenesteydelsesaftaler - begæring om foreløbige forholdsregler - ingen uopsættelighed)

(2022/C 148/36)

Processprog: italiensk

Parter

Sagsøger: Eurecna SpA (Venedig, Italien) (ved advokat R. Sciaudone)

Sagsøgt: Europa-Kommissionen (ved J. Estrada de Solà og S. Romoli, som befuldmægtigede)

Sagens genstand

Søgsmål støttet på artikel 278 TEUF og 279 TEUF med påstand om dels udsættelse af gennemførelsen af Kommissionens afgørelser af 10., 16. og 30. september 2021 om at foretage modregning over for sagsøgeren, dels at Kommissionen tilpligtes at udbetale tilsvarende beløb til sagsøgeren.

Konklusion

1) Begæringen om foreløbige forholdsregler tages ikke til følge.
Rettens kendelse af 11. februar 2022 — Calrose Rice mod EUIPO — Ricegrowers (Sunwhite)

(Sag T-459/21) (1)

(EU-varemærker - indsigelsessag - ansøgning om EU-figurmærket Sunwhite - det ældre nationale figurmærke Sunwhite - relativ registreringshindring - artikel 8, stk. 1, litra b), i forordning (EU) 2017/1001 - åbenbart, at sagen er retligt ugrundet)

(2022/C 148/34)

Processprog: engelsk

Parter

Sagsøger: Calrose Rice (Sofia, Bulgarien) (ved advokat H. Raychev)

Sagsøgt: Den Europæiske Unions Kontor for Intellektuel Ejendomsret (EUIPO) (ved J. Hamel og J. Crespo Carrillo, som befuldmægtigede)

Den anden part i sagen for appelkammeret ved EUIPO og intervenient ved Retten: Ricegrowers Ltd (Leeton, New South Wales, Australien) (ved advokaterne Menebröcker og C. Böhmer)

Sagens genstand

Søgsmål anlagt til prøvelse af afgørelse truffet den 4. juni 2021 af Fjerde Appelkammer ved EUIPO (sag R 2465/2020-4) vedrørende en indsigelsessag mellem Ricegrowers og Calrose Rice.

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) Calrose Rice betaler sagsomkostningerne.

(1) EUT C 382 af 20.9.2021.
Rettens kendelse af 22. december 2021 — D&A Pharma mod EMA

(Sag T-381/21) (1)

(Annullationssøgsmål - humanmedicinske lægemidler - markedsføringstilladelse for lægemidlet Hopveus - nedlæggelse af en stående videnskabelig rådgivende gruppe - manglende søgsmålsinteresse - afvisning)

(2022/C 119/65)

Processprog: fransk

Parter

Sagsøger: Debregeas et associés Pharma (D&A Pharma) (Paris, Frankrig) (ved advokaterne N. Viguié og D. Krzisch)

Sagsøgt: Det Europæiske Lægemiddelagentur (ved C. Bortoluzzi, H. Kerr, S. Marino og S. Drosos, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om annullation af EMA’s afgørelse om nedlæggelse af den videnskabelige rådgivende gruppe vedrørende psykiatri under Udvalget for Humanmedicinske Lægemidler, som det indirekte kom frem ved den offentlige indkaldelse af interessetilkendegivelser for eksperter til at blive medlem af EMA’s videnskabelige rådgivende grupper og ved pressemeddelelsen fra EMA den 5. maj 2021.

Konklusion

1) Søgsmålet afvises.

2) Det er ufornødent at træffe afgørelse vedrørende Europa-Parlamentets anmodning om intervention.

3) Debregeas et associés Pharma (D&A Pharma) betaler sagsomkostningerne.

4) Parlamentet bærer sine egne omkostninger i forbindelse med anmodningen om intervention.

(1) EUT C 329 af 16.8.2021.
Rettens kendelse af 14. december 2021 — McCord mod Kommissionen

(Sagerne T-161/21 og T-161/21 AJ I) (1)

(Annullationssøgsmål - passivitetssøgsmål - udkast til Kommissionens forordning om at gøre udførslen fra Unionen af visse varer betinget af fremlæggelse af en udførselstilladelse - Kommissionens forslag om at gøre udførslen af vacciner mod covid-19 til Nordirland betinget af fremlæggelse af en udførselstilladelse under henvisning til artikel 16 i protokollen om Irland/Nordirland til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab - manglende offentliggjort politik for de omstændigheder, hvorunder Unionen iværksætter nævnte protokols artikel 16 - delvist åbenbart afvisningsgrundlag - åbenbart, at sagen er retligt ugrundet)

(2022/C 119/63)

Processprog: engelsk

Parter

Sagsøger: Raymond Irvine McCord (Belfast, Det Forenede Kongerige Storbritannien og Nordirland) (ved solicitor C. O’Hare)

Sagsøgt: Europa-Kommissionen (ved H. Krämer og F. Ronkes Agerbeek, som befuldmægtigede)

Sagens genstand

Dels søgsmål støttet på artikel 263 TEUF med påstand om annullation af udkastet af 29. januar 2021 til Kommissionens forordning om bl.a. at gøre udførslen af vacciner mod covid-19 til Nordirland betinget af fremlæggelse af en udførselstilladelse under henvisning til artikel 16 i protokollen om Irland/Nordirland til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (EUT 2020, L 29, s. 7) og af Kommissionens afgørelse om ikke at offentliggøre en politik for de omstændigheder, hvorunder Unionen iværksætter nævnte protokols artikel 16, dels søgsmål støttet på artikel 265 TEUF med påstand om at det bliver fastslået, at Kommissionen på ulovlig vis afholdte sig fra at iværksætte og offentliggøre en sådan politik.

Konklusion

1) Sagen afvises, idet det er åbenbart, at den ikke kan antages til realitetsbehandling, og idet den er retligt ugrundet

2) Ansøgningen om retshjælp afslås.

3) Raymond Irvine McCord betaler sagsomkostningerne.

(1) EUT C 252 af 28.6.2021.
Kendelse afsagt af Rettens præsident den 26. januar 2022 — ICA Traffic mod Kommissionen

(Sag T-717/21 R)

(Særlige rettergangsformer - offentlige kontrakter - levering af desinfektionsrobotter - anmodning om foreløbige forholdsregler - ingen uopsættelighed)

(2022/C 119/69)

Processprog: tysk

Parter

Sagsøger: ICA Traffic GmbH (Dortmund, Tyskland) (ved advokaterne S. Hertwig og C. Vogt)

Sagsøgt: Europa-Kommissionen (ved L. Mantl, B. Araujo Arce og M. Ilkova, som befuldmægtigede)

Sagens genstand

Søgsmål anlagt i henhold til artikel 278 TEUF og 279 TEUF med påstand om, dels at Kommissionen pålægges ikke at fortsætte den ved pressemeddelelse af 21. september 2021 meddelte erhvervelse af yderligere 100 desinfektionsrobotter i henhold til indgåelsen af en af rammaftalerne om levering af maksimalt 200 desinfektionsrobotter, dels om vedtagelse enhver anden foreløbig foranstaltning, som er påkrævet for at opretholde status quo.

Konklusion

1) Anmodningen om foreløbige forholdsregler tages ikke til følge.
C 119/49

Kendelse afsagt af Rettens præsident den 24. januar 2022 — Společnost pro eHealth databáze mod Kommissionen

(Sag T-731/21 R)

(Særlige rettergangsformer - tilskudsaftale indgået som led i rammeprogrammet for innovation og konkurrenceevne (2007-2013) - tilbagesøgning af udbetalte midler - anmodning om udsættelse af gennemførelse - ingen uopsættelighed)

(2022/C 119/70)

Processprog: tjekkisk

Parter

Sagsøger: Společnost pro eHealth databáze, a.s. (Prag, Den Tjekkiske Republik) (ved advokat P. Konečný)

Sagsøgt: Europa-Kommissionen (ved J. Estrada de Solà, B. Araujo Arce og J. Hradil, som befuldmægtigede)

Sagens genstand

Søgsmål på grundlag af artikel 278 TEUF og 279 TEUF med påstand om udsættelse af gennemførelsen af Kommissionens afgørelse C(2021) 6597 af 2. september 2021 om tilbagesøgning hos sagsøgeren af et beløb på 861 263 EUR med tillæg af morarenter og et beløb for hver dags forsinkelse fra den 1. oktober 2021.

Konklusion

1) Anmodningen om foreløbige forholdsregler tages ikke til følge.
Rettens kendelse af 27. januar 2022 — About You mod EUIPO — Safe 1 Immobilieninvest (Y/O/U), (Y/O/U YOUR ORIGINAL U) og (/Y/O/U YOUR ORIGINAL U)

(Forenede sager T-23/21, T-50/21 og T-51/21) (1)

(2022/C 119/84)

Processprog: engelsk

Formanden for Femte Afdeling har besluttet, at sagen skal slettes af registret.

(1) EUT C 79 af 8.3.2021.
C 213/40

Kendelse afsagt af Rettens præsident den 23. februar 2022 — Atesos medical m.fl. mod Kommissionen

(Sag T-764/21 R)

(Særlige rettergangsformer - medicinsk udstyr - direktiv 93/42/EØF - forordning (EU) 2017/745 - anmodning om udsættelse af gennemførelsen - ingen uopsættelighed)

(2022/C 213/55)

Processprog: engelsk

Parter

Sagsøgere: Atesos medical AG (Aarau, Schweiz) og de syv andre sagsøgere, hvis navne fremgår af bilaget til kendelsen (ved advokaterne M. Meulenbelt, B. Natens og I. Willemyns)

Sagsøgt: Europa-Kommissionen (ved E. Sanfrutos Cano, C. Hödlmayr og C. Vollrath, som befuldmægtigede)

Sagens genstand

Anmodning på grundlag af artikel 278 TEUF og 279 TEUF om udsættelse af gennemførelsen af den ikkeoffentliggjorte afgørelse af ukendt dato fra Kommissionen, hvoraf det fremgår, at udpegelsen af Schweizerische Vereinigung für Qualitäts — und Management Systeme som et organ til overensstemmelsesvurderinger af medicinsk udstyr i henhold til Rådets direktiv 93/42/EØF af 14. juni 1993 om medicinsk udstyr (EFT 1993, L 169, s. 1, berigtiget i EFT 1997, L 323, s. 39) er udløbet, og hvorved dette organ fjernes fra databasen over bemyndigede og udpegede organer med virkning fra den 28. september 2021.

Konklusion

1) Anmodningen om foreløbige forholdsregler tages ikke til følge.
3)

Kommissionen bærer sine egne omkostninger og betaler de af Hans-Wilhelm Saure afholdte omkostninger i forbindelse med stævningen og anmodningen om, at det fastslås, at det ufornødent at træffe afgørelse.
C 171/38

Rettens kendelse af 24. februar 2022 — Thomas og Julien mod Rådet

(Sag T-442/21) (1)

(Annullationssøgsmål - område med frihed, sikkerhed og retfærdighed - handels- og samarbejdsaftale mellem Den Europæiske Union og Euratom på den ene side og Det Forenede Kongerige på den anden side - Rådets afgørelse om indgåelse af handels- og samarbejdsaftalen - ikke individuelt berørt - regelfastsættende retsakt - afvisning)

(2022/C 171/51)

Processprog: fransk

Parter

Sagsøgere: Rhiannon Thomas (London, Det Forenede Kongerige) og Michaël Julien (Weybridge, Det Forenede Kongerige) (ved advokat J. Fouchet)

Sagsøgt: Rådet for Den Europæiske Union (ved M. Bauer, J. Ciantar og R. Meyer, som befuldmægtigede)

Sagens genstand

Med søgsmålet støttet på artikel 263 TEUF har sagsøgerne, der er statsborgere i Det Forenede Kongerige og bosiddende i Det Forenede Kongerige, nedlagt påstand om delvis annullation af, for det første, handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side (EUT 2021, L 149, s. 10), og for det andet, Rådets afgørelse (EU) 2021/689 af 29. april 2021 om indgåelse på Unionens vegne af handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side og af aftalen mellem Den Europæiske Union og Det Forenede Kongerige Storbritannien og Nordirland om sikkerhedsprocedurer for udveksling og beskyttelse af klassificerede informationer (EUT 2021, L 149, s. 2).

Konklusion

1) Sagen afvises.

2) Det er ufornødent at træffe afgørelse om Europa-Kommissionens begæring om intervention.

3) Rhiannon Thomas og Michaël Julien bærer deres egne omkostninger og betaler de af Rådet for Den Europæiske Union afholdte omkostninger, bortset fra de omkostninger, der vedrører interventionsbegæringen.

4) Rhiannon Thomas og Michaël Julien, Rådet og Kommissionen bærer hver deres egne omkostninger i forbindelse med begæringen om intervention.

(1) EUT C 412 af 11.10.2021.
Rettens kendelse af 14. februar 2022 — Lagardère, unité médico-sociale mod Kommissionen

(Sag T-503/21) (1)

(Annullationssøgsmål - forordning (EU) 2021/953 - EU’s digitale covid-19-certifikat - fri bevægelighed for personer - restriktioner - forkert angivelse af sagsøgte - afvisning)

(2022/C 171/52)

Processprog: fransk

Parter

Sagsøger: Lagardère, unité médico-sociale (Ghlin, Belgien) (ved advokat P. Vanlangendonck)

Sagsøgt: Europa-Kommissionen (ved E. Montaguti, som befuldmægtigede)

Sagens genstand

Ved søgsmålet, der udtrykkeligt er anlagt mod Europa-Kommissionen i henhold til artikel 263 TRUF, har sagsøgeren nedlagt påstand om annullation af Europa-Parlamentets og Rådets forordning (EU) 2021/953 af 14. juni 2021 om en ramme for udstedelse, kontrol og accept af interoperable covid-19-vaccinations-, test- og restitutionscertifikater (EU’s digitale covidcertifikat) for at lette fri bevægelighed under covid-19-pandemien (EUT 2021, L 211, s. 1).

Konklusion

1) Sagen afvises.

2) Det er ufornødent at træffe afgørelse om de anmodninger om intervention, der er fremsat af Europa-Parlamentet og Rådet for Den Europæiske Union.

3) Lagardère, unité médico-sociale, betaler sagsomkostningerne.

4) Parlamentet og Rådet bærer deres egne omkostninger i forbindelse med anmodningerne om intervention.

(1) EUT C 422 af 18.10.2021.
Kendelse afsagt af Rettens præsident den 25. april 2022 — HB mod Kommissionen

(Sag T-408/21 R)

(Særlige rettergangsformer - offentlige tjenesteydelseskontrakter - uregelmæssigheder i forbindelse med proceduren for tildeling af kontrakten - inddrivelse af uretmæssigt beløb - afgørelse, der kan tvangsfuldbyrdes - begæring om foreløbige forholdsregler - uopsættelighed - fumus boni juris - interesseafvejning)

(2022/C 276/15)

Processprog: fransk

Parter

Sagsøger: HB (ved advokat L. Levi)

Sagsøgt: Europa-Kommissionen (ved B. Araujo Arce, J. Estrada de Solà og J. Baquero Cruz, som befuldmægtigede)

Sagens genstand

I henhold til artikel 278 TEUF og 279 TEUF har sagsøgeren indgivet begæring om, for det første, udsættelse af gennemførelsen af Kommissionens afgørelse C(2021) 3339 final af 5. maj 2021 vedrørende tilbagebetaling af en fordring på 4 241 507,00 EUR mod sagsøgeren i henhold til kontrakten med referencenummer TACIS/2006/101-510, og af Kommissionens afgørelse C(2021) 3340 final af 5. maj 2021 vedrørende tilbagebetaling af en fordring på 1 197 055,86 EUR mod sagsøgeren i henhold til kontrakten med referencenummer CARDS/2008/166-429, for det andet, et påbud til Kommissionen om ikke at kræve tilbagebetaling af de i de nævnte afgørelser angivne beløb, og, for det tredje, at Kommissionen tilpligtes at betale en symbolsk erstatning på 1 EUR.

Konklusion

1) Gennemførelsen af afgørelsen C(2021) 3339 final vedrørende tilbagebetaling af en fordring på 4 241 507,00 EUR mod HB i henhold til kontrakten med referencenummer TACIS/2006/101-510, og af afgørelsen C(2021) 3340 final vedrørende tilbagebetaling af en fordring på 1 197 055,86 EUR mod HB i henhold til kontrakten med referencenummer CARDS/2008/166-429, udsættes.
C 266/26

Rettens kendelse af 6. april 2022 — Saure mod Kommissionen

(Sag T-154/21) (1)

(Annullationssøgsmål - aktindsigt - forordning (EF) nr. 1049/2001 - genfremsat begæring fremsat for tidligt - artikel 7 i forordning nr. 1049/2001 - ingen anfægtelig retsakt - udtrykkeligt afslag på aktindsigt - tilpasning af stævningen - åbenbart afvisningsgrundlag)

(2022/C 266/30)

Processprog: tysk

Parter

Sagsøger: Hans-Wilhelm Saure (Berlin, Tyskland) (ved advokat C. Partsch)

Sagsøgt: Europa-Kommissionen (ved A. Spina, K. Herrmann og G. Gattinara, som befuldmægtigede)

Sagens genstand

Med søgsmålet støttet på artikel 263 TEUF har sagsøgeren nedlagt påstand om annullation af den afgørelse, der angiveligt blev truffet om at give ham afslag på aktindsigt i visse dokumenter, som stiltiende opstod den 19. marts 2021 derved, at Europa-Kommissionen ikke besvarede hans genfremsatte begæring inden for den fastsatte frist, og — efter tilpasning af påstandene — af Kommissionens udtrykkelige afgørelse af 9. juni 2021, hvorved den gav ham delvist afslag på aktindsigt i visse dokumenter.

Konklusion

1) Sagen afvises.

2) Hans-Wilhelm Saure bærer sine egne omkostninger og betaler de af Europa-Kommissionen afholdte omkostninger i forbindelse med anmodningen om tilpasning af stævningen. Kommissionen bærer sine egne omkostninger i forbindelse med stævningen.

(1) EUT C 189 af 17.5.2021.
C 266/26

Rettens kendelse af 7. april 2022 — SS og ST mod Frontex

(Sag T-282/21) (1)

(Passivitetssøgsmål - asylret - opfordring til at handle - Frontex’ holdning - afvisning)

(2022/C 266/31)

Processprog: engelsk

Parter

Sagsøgere: SS og ST (ved advokaterne M. Van den Broeck og L. Lambert)

Sagsøgt: Det Europæiske Agentur for Grænse- og Kystbevogtning (Frontex) (ved H. Caniard, S. Drew og W. Szmidt, som befuldmægtigede, bistået af advokat B. Wägenbaur)

Sagens genstand

Søgsmål støttet på artikel 265 TEUF med påstand om, at det fastslås, at Frontex på ulovlig vis undlod at vedtage en afgørelse i henhold til artikel 46, stk. 4, i Europa-Parlamentets og Rådets forordning (EU) 2019/1896 af 13. november 2019 om den europæiske grænse- og kystvagt og om ophævelse af forordning (EU) nr. 1052/2013 og (EU) 2016/1624 (EUT 2019, L 295, s. 1), om suspendering eller ophør af Frontex’ aktiviteter i regionen Det Ægæiske Hav.

Konklusion

1) Sagen afvises.

2) SS, ST og Det Europæiske Agentur for Grænse- og Kystbevogtning (Frontex) bærer hver deres egne omkostninger.

(1) EUT C 289 af 19.7.2021.